Darba waħda kien hemm tlett iħbieb. Dawn it-tlett iħbieb li kien jisimhom John, Mario u Salvina kienu jgħixu Birkirkara. It-tlett iħbieb dejjem kienu jistaqsu jekk setgħetx teżisti xi dinja fantastika barra mid-dinja reali li jgħixu fiha it-tfal. Darba waħda, meta t-tfal kienu qed jilagħbu, John sab bieb antik żgħir biż-żebgħa blu imqaxxra. Għall-ewwel John tħasseb għax qatt ma kien rah qabel, iżda mbagħad għajjat lil sħabu biex jaraw il-bieb. Mario stagħġeb. Salvina tħasbet. Bħal John, qatt qabel ma kienu rawh dak il-bieb. Mario qabditu kurzità kbira biex jara x'kien hemm ġewwa u ddeċieda li jidħol. Mill-banda l-oħra Salvina u John bdew jibżgħu, iżda John, biex ma jurix li kien qed jibża', ġab skuża. Mario, ta' makakk li kien, induna li John kien qed jibża' ukoll u għalhekk ħeġġiġhom bex jidħlu. It-tlett it-tfal għalhekk daħlu flimkien. Tbaxxew kemm setgħu u għall-ewwel ma raw xejn bid-dlam li kien hemm. Il-ħbieb bdew ixommu riħa ta' moffa u umdità. Bdew mexjin u wara li mxew ftit passi bdew jaraw dawl li għal ftit ma għamihomx. Xʼħin waslu ħdejn id-dawl bdew jaraw ħafna nani, ħafna ġganti, nies itiru u ħafna tgerfix. Għall-ewwel tfixklu, ma tkellmux, iżda Mario kiser is-skiet u beda jgħid lil sħabu li din hija d-dinja tal-fantasija li ilhom ifittxu u jistaqsu dwarha. Salvina marret ħdejn vann kbir kollu kuluri u staqsiet lir-raġel li kien hemm ġo fih fejn jinsabu. Ir-raġel in-nanu ma fehmiex u Salvina mill-ewwel indunat li dawn in-nies ma jitkellmux bil-Malti imma b`lingwa mgerfxa. John, Mario u Salvina mxew lejn iċ-ċentru tad-dinja tal-fantasija u hemmhekk setgħu jaraw ħafna aktar nies mixjin, itiru, jieklu u jiżfnu. John seta' jara li f'din id-dinja maġika jista' jkollok abiltajiet li fid-dinja reali ma tistax tagħmilhom. It-tfal bdew jaħsbu li kienu qed joħolmu, imma Salvina qaltilhom li kieku qed joħolmu, kieku ġa qamu mir-raqda. Komplew mixjin u raw karozzi jtiru, annimali jitkellmu man-nies u dinosawri. X'ħin Mario ra d-dinosawri mixjin man-nies beża' u telaq jigri kemm kellu saħħa qisu ra xi ħares. It-tfal qablu li aħjar imorru lura d-dar u jkomplu jinvestigaw darb'oħra. Imxew sakemm sabu l-vann il-kbir, imma ma sabux il-ħruġ mid-dinja tal-fantasija għad-dinja reali. Tgħid marru lura fid-dinja reali.
Ħolma jew realtà? – Denzel Difesa 7B